38. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 351 της 15/23 Απρ. 1977 (ΦΕΚ Α΄ 111) Περί επεκτάσεως των διατάξεων του Ν.Δ. 1196/1972 «περί της δια μικροφωτογραφιών τηρήσεως των αρχείων των δημοσίων υπηρεσιών, Ν.Π.Δ.Δ. και Οργανισμών Τοπικής Αυτοδιοικήσεως και της αποδεικτικής ισχύος αυτών» επί των Ελληνικών Τραπεζών και ρυθμίσεως των όρων και προϋποθέσεων υφ’ ους διενεργείται η μικροφωτογράφησις των αρχείων αυτών. Έχοντες υπόψη τας διατάξεις του άρθρ. 6 του Ν.Δ. 1196/1972 «περί της δια μικροφωτογραφιών τηρήσεως των αρχείων των δημοσίων υπηρεσιών, Ν.Π.Δ.Δ. και Οργανισμών Τοπικής Αυτοδιοικήσεως και της αποδεικτικής αυτών ισχύος» (τόμ. 10 σελ. 190, 41) και του Νόμ. 400/76 «περί Υπουργικού Συμβουλίου και Υπουργείων» ως και την υπ’ αριθ. 181/1977 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Δικαιοσύνης και Εμπορίου, απεφασίσαμεν: Άρθρ.1.-1.Αι διατάξεις του Ν.Δ. 1196/1972 «περί της δια μικροφωτογραφιών τηρήσεως των αρχείων των δημοσίων υπηρεσιών, Ν.Π.Δ.Δ. και Οργανισμών Τοπικής Αυτοδικοικήσεως και της αποδεικτικής αυτών ισχύος» επεκτείνονται και επί των Ελληνικών Τραπεζών δια τα πάσης φύσεως έγγραφα και στοιχεία, τα οποία περιέχονται εν τοις αρχείοις αυτών. 2.Ως αρχεία των τραπεζών δια την εφαρμογήν του παρόντος Π.Δ/τος νοούνται τα πάσης φύσεως έγγραφα τα τηρούμενα εις τας Τραπέζας, τα οποία αναφέρονται εις οπωσδήποτε κεκλεισμένας υποθέσεις συναλλαγών μετά των πελατών των ή τρίτων. Άρθρ.2.-1.Η μικροφωτογράφησις των αρχείων των τραπεζών είναι προαιρετική. Η επιλογή των προς μικροφωτογράφησιν αρχείων διενεργείται υπό του Διοικητικού ή του Γενικού Συμβουλίου εκάστης Τραπέζης. 2.Των διατάξεων του παρόντος εξαιρούνται αι μικροφωτογραφήσεις των κάτωθι εγγράφων και στοιχείων: α)Βιβλίων Πρακτικών Γενικών Συνελεύσεων. β)Βιβλίων Πρακτικών Διοικητικού Συμβουλίου. γ)Βιβλίων απογραφών. δ)Ισολογισμών και απολογισμών χρήσεως. ε)Βιβλίων κτημάτων και χρεωγράφων ιδιοκτησίας Τραπέζης. στ)Τίτλων ιδιοκτησίας κτημάτων Τραπέζης και συστάσεως εμπραγμάτων δικαιωμάτων υπέρ ακινήτων αυτής. ζ)Βιβλίων μητρώων μετοχών και μετόχων Τραπέζης. η)Βιβλίων θεωρουμένων υπό της Εφορίας, υποχρεωτικώς τηρουμένων αυτουσίων βάσει της εκάστοτε ισχυούσης φορολογικής ή εμπορικής νομοθεσίας. θ)Βιβλίων χρεωγράφων ως και αποδείξεων καταθέσεως ή αναλήψεως τίτλων προσκομισθέντων προς φυλαξιν, εγγύησιν κ.λ.π. ι)Εκ του περιεχομένου φακέλλων δικαστικών υποθέσεων τίτλων ιδιοκτησίας ακινήτων των πελατών της Τραπέζης, εγγραφής υποθηκών και προσυημειώσεων, διενεργείας πλειστηριασμών και εγγράφων νομιμοποιήσεως φυσικών ή νομικών προσώπων. ια)Των πρωτοτύπων των υποδειγμάτων υπογραφών των εξουσιοδοτημένων οργάνων της Τραπέζης και ιβ)Απάντων των στοιχείων των αφορώντων εις την διαχείρισιν κτημάτων εξ ανταλλαγής, την καταβολήν αποζημιώσεων ή την κίνησιν των ομολογιών δανείων αποζημιώσεως ανταλλαξίμων. Άρθρ.3.-1.Προς εξασφάλισιν της ακριβείας των μικροφωτογραφιών, ορίζονται δι’ αποφάσεως του Διοικητικού Συμβουλίου εκάστης Τραπέζης τριμελείς επιτροπαί συγκροτούμεναι εξ ενός δικηγόρου του δικαστικού τμήματος της οικείας Τραπέζης και εκ δύο υπαλλήλων αυτής. Δια της αυτής αποφάσεως ορίζεται και ο Πρόεδρος εκάστης επιτροπής. προκειμένου περί μικροφωτογραφήσεως αρχείων καταστημάτων, εις τα οποία δεν υπάρχει δικαστικόν τμήμα, ο κατά το προηγούμενον εδάφιον δικηγόρος ορίζεται εκ των μετά της Τραπέζης συμβεβλημένων δικηγόρων. Τοιαύται επιτροπαί δύνανται να συγκροτούνται και εις υποκαταστήματα της Τραπέζης δια την μικροφωτογράφησιν των αρχείων. 2.Έργον της Επιτροπής είναι ο έλεγχος της γνησιότητος των προς μικροφωτογράφησιν εγγράφων και στοιχείων, η δι’ αυτοπροσώπου επιβλέψεως εξασφάλισις την μικροφωτογραφήσεως τούτων αυτουσίων επί των μικροφωτοταινιών ή των μικροφωτοδελτίων, ως και η επιλογή των προς μικροφωτογράφησιν εγγράφων και στοιχείων, τα οποία δέον όπως τυγχάνουν καταστάσεως τοιαύτης, ώστε να είναι τεχνικώς ευχερής η μικροφωτογράφησις και η εν συνεχεία ευχερής ανάγνωσις και η έκδοσις εκ τουτων ευαναγνώστων αντιγράφων. Αρχεία μη πληρούντα τας προϋποθέσεις ταύτας εξαιρούνται της μικροφωτογραφήσεως, διατηρούμενα εν πρωτοτύπω. Άρθρ.4.-1.Περί του κατά την δευτέραν παράγραφον του πρηγουμένου άρθρου ελέγχου της γνησιότητος και της πληρότητος των προϋποθέσεων των προς μικροφωτογράφησιν εγγράφων και στοιχείων, ως και περί της γενομένης αυτοπροσώπου επιβλέψεως υπό της εν αυτώ Επιτροπής της διενεργουμένης μικροφωτογραφήσεως, συντάσσονται υπό ταύτης αντιστοίχως δύο πρακτικά εις διπλούν, τα οποία μικροφωτογραφούνται και τίθενται αντιστοίχως εν αρχή και εν τέλει της οικείας μικροφωτοταινίας.  (Μετά τη σελ. 120,824) Σελ. 120,825 Τεύχος 634-Σελ.53 Νομοθεσία περί Τραπεζών (Γενικά) 12.Θ.α.38 Προκειμένου περί μικροφωτοδελτίων, το πρακτικόν μεν το αφορών εις την γνησιότητα και τον έλεγχον των εν τω μικροφωτοδελτίω περιλαμβανομένων αρχείων μικροφωτογραφείται  εις   το  άνω  αριστερόν τμήματου δελτίου, το πρακτικόν δε το αναφερόμενον εις την αυτοπρόσωπον επίβλεψιν της Επιτροπής εις το κάτω δεξιόν τμήμα του δελτίου. 2.Τα ανωτέρω πρακτικά φυλάσσονται και εν πρωτοτύπω εν ουδεμιά περιπτώσει υποκείμενα εις καταστροφήν εφ’ όσον χρόνον τηρούνται αι μικροφωτογραφίαι. Άρθρ.5.-1.Εκ των κατ’ άρθρ. 2 παρ. 4 του Ν.Δ. 1196/1972 παραγομένων δύο αντιτύπων των μικροφωτογραφηθέντων πρωτοτύπων των αρχείων, το εν φυλάσσεται παρά τη υπηρεσιακή μονάδι, εις την οποίαν ανήκουν τα αρχεία, το δε έτερον αλλαχού εις διακεκριμένον χώρον. Αντιστοίχως φυλάσσονται και τα συντασσόμενα πρακτικά περί της γνησιότητος και ελέγχου των προς μικροφωτογράφησιν αρχείων και περί της γενομένης αυτοπροσώπου επιβλέψεως της μικροφωτογραφήσεως. 2.Υπό του Διοικητικού Συμβουλίου εκάστης Τραπέζης δύναται να ορίζωνται κατηγορίαι αρχείων, δι’ ας απαιτείται η μικροφωτογράφησις εις πλείονα των δύο αντίτυπα, ότε δια της αυτής αποφάσεως ορίζονται και οι χώροι ένθα θα φυλάσσηται έκαστον τούτων. Εις την περίπτωσιν ταύτην τα εν άρθρ. 4 παρ. 1 του παρόντος πρακτικά συντάσσονται αντιστοίχως εις όσα αντίτυπα γίνεται και η μικροφωτογράφησις, απάντων δε των αντιτύπων η αποδεικτική ισχύς είναι ίση. Άρθρ.6.-1.Μετά την κατά τας προηγουμένας διατάξεις μικροφωτογράφησιν των αρχείων, τα πρωτότυπα των μικροφωτογραφηθέντων εγγράφων και στοιχείων υπόκεινται επιμελεία του τηρούντος το αρχείον εις καταστροφήν μόνον μετά παρέλευσιν προθεσμίας 18 μηνών από της χρονολογίας θέσεως τούτων εις το αρχείον. Περί της γενομένης καταστροφής των πρωτοτύπων συντάσσεται παρά του ενεργήσαντος αυτήν πρακτικόν εις διπλούν, φυλασσόμενον ομού μετά των κατά το προηγούμενον άρθρον πρακτικών. 2.Ειδικώς τα πρωτότυπα των μικροφωτογραφηθέντων συμβολαίων, συμβάσεων, προσθέτων πράξεων ή συμπληρωμάτων αυτών και του περιεχομένου των αντιστοίχων φακέλλων, ως και των φακέλλων υποθέσεων, αφορωσών εις ενεγγύους πιστώσεις, προεμβάσματα, ιδιωτικάς ανταλλαγάς, εγγυητικάς επιστολάς και πάσαν πράξιν χορηγήσεως, δανεισμού και καταθέσεων επί προθεσμία ή υπό όρους, διαφυλλάσσονται επί 18μηνον από της λήξεως ή της εκκαθαρίσεως αυτών ή του οριστικού κλεισίματος της υποθέσεως. 3.Τα εκ των μικροφωτογραφιών εκδιδόμενα αντίγραφα, έχουν, κατά το άρθρ. 1 παρ. 2 του Ν.Δ.  Σελ. 120,826 Τεύχος 634-Σελ.54 1196/1972, ισχύν πρωτοτύπου, εφ’ όσον η ακρίβεια αυτών βεβαιούται υπό του προϊσταμένου του δικαστικού τμήματος του οικείου καταστήματος της Τραπέζης, ή εν ελλείψει δικαστικού τμήματος, υπό του μετά ταύτης συμβεβλημένου δικηγόρου. Άρθρ.7.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 